google/wiki40b huggingface dataset:
Kiropraktor

En kiropraktor er en beskyttet yrkestittel i Norge med hovedvirke å behandle muskel-, skjelett- og nevrologiskelidelser. Behandlingen som gis av kiropraktorer kalles kiropraktikk.
De fleste kiropraktorer i Norge jobber i privat praksis som offentlig autorisert helsepersonell. Kiropraktorer jobber typisk med undersøkelse, diagnostikk, behandling eller utredning av muskel- og skjelettlidelser, ofte i samarbeid med en eller flere andre helseprofesjoner.

Historikk

Den første kiropraktor i Norge (Arthur E Lund) startet praksis i Oslo (Christiania) i 1922, og ble første president av Norsk Kiropraktorforening, stiftet i 1935.
I 1974 ble det innført en delvis refusjon på behandling henvist av lege. Helt frem til 1988 ble profesjonen regulert under kvakksalverloven, men ble da etter en offentlig utredning NOU 1985 en beskyttet yrkestittel, og har siden det fungert som en av de offentlig autoriserte helseprofesjonene i Norge. Etter en prøveperiode, ble det som en permanent ordning innført utvidede rettigheter for kiropraktorer i Norge i 2006, med en lovhjemmel som ga kiropraktorer mulighet til å sykmelde, henvise til ulike radiologiske undersøkelser som MR, CT, ultralyd og røntgen, samt henvise relevante pasienter til videre utredning hos legespesialister (revmatolog, ortopedkirurg, nevrolog etc.).

Utbredelse

Kiropraktorer er en av de raskest voksende autoriserte helsepersonellgruppene idag. I 2013 var det 770 registrerte kiropraktorer med autorisasjon, en økning på 17% fra 2012. Over 90% av Norske kiropraktorer antas å være organisert i Norsk Kiropraktorforening.

Utdannelse

Det finnes i dag ingen kiropraktorutdannelse i Norge, men en nylig offentlig utredning har anbefalt etablering av dette. Det finnes kiropraktorutdannelser i en rekke land i Europa, men også i Sør-Afrika, Sør-Amerika, USA, Canada og Australia. Skolene er henholdsvis enten godkjent eller ikke godkjent av et kiropraktisk krediteringsråd.
De fleste unge kiropraktorer i Norge har de siste år vært utdannet ved Syddansk Universitet i Danmark. Studiet, kandidatsutdannelse i klinisk biomekanik (kiropraktor), er femårig, og gir etter godkjent mastergradsoppgave kreditering Master of Science (MSc). Andre populære studiesteder er England (AECC), en av de fire Universitetene i Australia og Palmer i Iowa i USA og tar 5 år.
For å få offentlig autorisasjon i Norge, for å kunne praktisere som autorisert kiropraktor, er det etter endt studieforløp obligatorisk med ett års turnustjeneste hos godkjent turnusveileder. Turnusforløpet skal være godkjent av Statens autorisasjonskontor for helsepersonell.
Forest Green Rovers FC

Historikk

Klubben ble stiftet i 1889 av pastor E.J.H. Peach og representerte området Forest Green fra Nailsworth.  I 1893 la de til navnet Rovers.  Den første kampen deres var 6. oktober 1894 mot Brimscombe & Thrupp F.C. fra nærområdet.  De tilbrakte de fleste årene i lavere divisjoner og deres første trofé kom i 1982 da de vant finalen i FA Vase 3-0 mot Rainworth Miners Welfare.  I 1989 endret de navnet til Stroud Football Club, men endret tilbake igjen i 1992.  Det var først i 1998 de rykket opp til National League (nivå 5).  I sin første sesong kom de på 12. plass og kom til finalen i FA Trophy, men tapte den mot 0-1 Kingstonian FC.  De var da det første laget som hadde spilt i begge disse finalene.  De kom til finalen i 2001 også, men tapte 0-1 igjen, denne gangen mot Canvey Island FC.
I 2010 endte laget på nedrykk, men behold plassen siden Salisbury City F.C. ble degradert to divisjoner.  Salisbury hadde brutt ligaens regler som følge av økonomiske problemer.  Klubben fikk en ny eier; Dale Vince, eieren av firmaet Ecotricity.  Han er en miljøaktivist og ville gjøre klubben mer miljøvennlig.  Han fikk fjernet rødt kjøtt fra spillernes diett og klubben selger kun veganermat på stadion og det brukes kun naturgjødsel på banen.
I 2014-15 sesongen kom laget på femte plass i National League og spilte play-off, men tapte 0-3 sammenlagt mot Bristol Rovers i semifinalen.  Året etterpå kom de på andre plass, men tapte 1-3 i play-off finalen mot Grimsby Town.  De kom på tredje plass i 2016-17 sesongen og vant endelig play-off finalen 3-1 mot Tranmere Rovers. Den første ligasesongen ble tøff og preget av kamp for å unngå nedrykk. Klubben havnet til slutt på 21. plass og reddet plassen i Ligaen. Den andre ble langt bedre, med 5. plass og playoff. Klubben lyktes dog ikke med å rykke opp. Ironisk nok var det Tranmere Rovers som slo dem ut.
Absolute Music 58

Absolute Music 58 er det 58. samlealbumet i den norske Absolute Music-serien og ble utgitt 24. november 2008.
Goose Green

Goose Green (spansk: Pradera del Ganso, Ganso Verde) er en bosetning på Øst-Falkland i øygruppen Falklandsøyene, etablert i 1875. Den ligger innerst i Choiseul Sound ved eidet som skiller halvøya Lafonia fra den nordlige delen av Øst-Falkland, og om lag 3 km sør-sørvest for bosetningen i Darwin.
Goose Green drives som en stor sauefarm på 1700 km². Det er anlagt en kort flystripe, og det finnes en butikk her. Under Falklandskrigen i 1982 utspant de første landkampene seg i slaget ved Goose Green. Siden den gang har folketallet sunket fra ca. 100 til 40.
Norgesmesterskapet i fotball for menn 1921

Norgesmesterskapet i fotball for menn 1921 ble vunnet av Frigg etter finaleseier 2-0 over Odd den 3. oktober. Målscorere for Frigg var Rolf Semb Thorstvedt, som scoret i det 14. minutt, og Hans Dahl som scoret i det 88. minutt.
15 000 tilskuere overvar kampen som ble spilt på Gressbanen på Vestre Holmen i Kristiania. Dommer var Alf Lagesen, Drammens Ballklubb. Dette var tredje gang Frigg vant et norgesmesterskap.
Friggs vinnerlag: Gustav Magnussen, Birger Eriksen, Yngvar Tørnros, Georg Deans, Ellef Mohn, Fritz Semb Thorstvedt, Einar Hansen, Hans Dahl, Gelland Nilsen, Rolf Semb Thorstvedt og Trygve Smith.
Tralle

Etymologi

Ordet tralle er avledet av det engelske trolley, som er dannet av verbet troll, det vil si »dreie rundt« eller «rulle». Ordet brukes også i betegnelsen trolleybuss.
Longview (Texas)

Longview er en by i Gregg County og Harrison County i delstaten Texas i USA med 77 793 innbyggere (2006). Longview er administrativt sete (county seat) i Gregg County.
Avenue Emile Zola (Paris Metro)

Avenue Emile Zola er en stasjon på metroen i Paris.
Stasjonen betjener linje 10.
Filmklubb

Filmklubb er en forening som viser filmer for personer som er spesielt interessert eller glad i film. Filmklubbene viser filmer innen mange sjangre, ofte berømte klassikere eller spesielle filmer som ikke blir satt opp for vanlig kinovisning.
Den første filmklubben ble opprettet i Paris i 1921. Den internasjonale filmklubbsammenslutningen Fédération Internationale des Ciné-Clubs ble dannet i Cannes i 1947.

I Norge

I Norge er det omkring 80 filmklubber i byer og tettsteder. I tillegg er det filmklubber beregnet på barn og ungdom. Disse er tilknyttet Norsk filmklubbforbund (NFK), en organisasjon som ble opprettet i 1968. Filmklubbene i Norge krever medlemskap av de besøkende. De har ofte halvårsprogrammer med filmvisning én gang i uka på den lokale kinoen eller et annet samlingssted.
Zbigniew Bródka

Karriere hurtigløp

På Tor Cos i Zakopane innehar han for tiden banerekorden på 1000 m, og stor firkant for herrer, samt på 1000 m på Tor Blonie i Sanok som han alle satte i 2010.
Bródka debuterte i verdenscupen for senior i skøytesesongens 2. verdenscupstevne i november 2008 i Heerenveen på 1000 m i b-gruppa.
Sviatlana Kudzelich

Idrettskarriere

Kudzelich kom på 3.-plass på 5000 meter ved den hviterussiske cupen i friidrett (Cup of Belarus) i 2008. Året etter deltok hun ved U23-EM i friidrett 2009, der hun kom på 2.-plass på 5.000 meter, bak russiske Natalja Popkova som vant både 5.000 og 10.000 meter. Hun deltok også på 5.000 meter ved det hviterussiske mesterskapet i 2009, der hun vant foran Gulnara Vygovskaja og Volha Minina.
Ved Lag-EM i friidrett 2010 (Super League) i Bergen satte hun ny personlig rekord på 3000 meter, med tiden 9:16,06. Dette holdt til 5.-plass, som ga 8 poeng i lagkonkurransen. Hviterussland kom på 8.-plass sammenlagt i dette lag-EM. Hun deltok på 10.000 meter ved EM i friidrett 2010, der hun kom på 8.-plass med tiden 33:31,33. 
I juni 2011 deltok hun ved European Challenge på 10.000 meter på Bislett stadion, der hun kom på 7.-plass. Hviterussland kom på 3.-plass i lagkonkurransen, som ble vunnet av Italia. Hun løp også 3000 meter ved Lag-EM i friidrett 2011 (Super League), der hun kom på 6.-plass med ny personlig rekord på 9:00,06. 
Hun representerte landet sitt under Sommer-OL 2012 i London, der hun ble utslått i de innledende rundene på 3000 meter hinder. Da hun deltok på 3000 meter hinder ved EM i friidrett 2012 ble hun diskvalifisert, fordi hun løp utenfor banen sin. 
I februar 2013 deltok hun ved det hviterussiske mesterskapet innendørs, der hun kom på 2.-plass på 1500 meter, bak Natallia Karieva. Hun kom også på 2.-plass på 3000 meter hinder ved Zhukovskiy Meeting i Russland i juni. Hviterussland deltok også i Super League ved Lag-EM i friidrett 2013, der Kudzelich løp 3000 meter hinder. Denne gangen kom hun på 7.-plass, og Hviterussland kom på kom denne gangen på 10.-plass, og rykket dermed ned til First League ved Lag-EM i friidrett 2014, sammen med Hellas og Norge. Ved det hviterussiske mesterskapet utendørs kom hun på 2.-plass på 3000 meter hinder, bak Nastassia Puzakova.
Ved EM i friidrett 2014 endte hun på 4.-plass på 3000 meter hinder, der hun løp inn til ny personlig rekord på 9:30,99. Hun deltok også ved Verdenscupen i friidrett 2014 i Marrakech, der hun representerte Europa, og her kom hun på 4.-plass på 3000 meter hinder. Hun kom på 2.-plass på 3000 meter hinder ved World Challenge Meeting i Berlin, og 6.-plass ved Golden Spike. 
Hun kom på 2.-plass på 3000 meter ved EM i friidrett innendørs 2015 i Praha, 0,4 sekunder bak russiske Yelena Korobkina.
Hærhjemmeværnet

Hærhjemmeværnet (HHV) utgjør en del av det danske Hjemmeværnet og består av tre totalforsvarsregioner (TFR), ledet av oberster fra Hæren, som igjen er delt inn i 12 hærhjemmeværnsdistrikter (HHD) som er ledet av enten lønnede majorer eller oberstløytnanter. Hærhjemmeværnet har 37 593 medlemmer, hvorav 15 787 er aktive fordelt på 208 hjemmeværnskompanier (HVK), ledet av ulønnede kapteiner.
Offiserer, sersjanter og korporaler i Hjemmeværnet er ikke utnevnt som i resten av Forsvaret. I stedet er det tale om en gradstilleggelse som opphører når den givne plassering i enkadreringen endres. Samtlige befalingsmenn på kompaninivå er frivillige og ulønnede. Dog utbetales det for visse poster et rådighetsvederlag samt dekning av tapt arbeidsfortjeneste og befordring.
Hærhjemmeværnet har en lang rekke oppgaver, støtte til Forsvaret blant annet med utdannelse av personell som skal utsendes til internasjonal tjeneste, og kontroll at Hærens basisutdannelse. Det finnes flere forskjellige enhetstyper: Hjemmeværnskompagni (HVK), stabshjemmeværnskompagni (STHVK), politihjemmeværnskompagni (POHVK) samt infanterihjemmeværnskompagni (INFHVK). Alle har det et stedsnavn eller område etter deres enhetstype, for eksempel HVK Amager, STHVK Sydøstjylland, POHVK Vendsyssel eller INFHVK Syd- og Sønderjylland.

Hjemmeværnskompani

Til hver kommune tilhører et HVK, hvilket også tidligere gav betegnelsen områdekompani. Kompaniet ligger ikke nødvendigvis i selve kommunen, men kan sagtens ligge i en annen by med større befolkningstetthet.
Denne type HVK har som regel kun underlagt BEVDEL, idet man mere og mere samler øvrige troppetyper i POHVK og INFHVK.

Stabshjemmeværnskompani

Det finnes kun ett STHVK per distrikt. Utover den normale struktur for et HVK har den også en stabstropp hvori styringselementet for hele distriktet sitter. I tilfelle av større oppgaver eller en reell innsettelse styres distriktets HVK fra denne stab.
Det er også STHVK som sørger for å forsyne kompanienes KDODEL samt reparere de ting disse sender opp.

Infanterihjemmeværnskompani

Det er hos INFHVK de tyngre militære oppgaver er samlet. Et INFHVK skal minimum bestå av 2 INFDEL utover KDODEL.
Under disse kompanier er distriktets patruljetropp og/eller motorisert overvåkningstropp ofte samlet da mye av utdannelsen for disse enheter er den samme som infanteritropp.

Særlig Støtte og Rekognoscering

Under Hærhjemmeværnet finnes Hjemmeværnets spesialavdeling Særlig Støtte og Rekognoscering (SSR), som består av særlig utvalgte og utdannede hjemmeværnssoldater. Avdelingen løser oppklaringsoppgaver under krevende taktiske forhold – heriblant under internasjonale operasjoner.
Batasuna

Historie

Herri Batasuna stilte første gang til valg til Spanias nasjonalforsamling i 1979. Det fikk da 15 % av stemmene og tre representanter. I 1994 fikk partiet 16,3 prosent av stemmene og 11 av 75 plasser i det baskiske parlamentet. 
I 1997 ble hele partiets ledelse på 23 dømt til sju års fengsel for samarbeid med ETA. En video, der væpnede og maskerte ETA-medlemmer deltok, og som partiet viste i valgkampen sto sentralt i saken. I juli 1999 ble dommen erklært forfatningsstridig av Forfatningsdomstolen og alle ble sluppet fri.
I 2001 stilte partiet til regionvalg under navnet Euskal Herritarrok og fikk 10,1 prosent av stemmene. 
I 2003 vedtok Spanias høyesterett å forby partiet på bakgrunn av loven om politiske partier av 2002. Forbudet ble bekreftet av den spanske Forfatningsdomstolen. Partiets advokater brakte saken inn for Den europeiske menneskerettsdomstol, som i juni 2009 konkluderte med at forbudet ikke bryter med Den europeiske menneskerettskonvensjon av 1950. 
I 2011 forsøkte tidligere medlemmer av Batasuna å danne et nytt parti, Sortu. Partiet ble raskt forbudt av spansk høyesterett. Som en reaksjon på forbudet gikk de baskiske småpartiene Eusko Alkartasuna, Alternatiba og uavhengige kandidater med bakgrunn i Batasuna sammen og dannet valgalliansen Bildu. Også Bildu ble forbudt i første rekke. Forbudet mot Bildu vakte voldsomme reaksjoner. Blant annet trakk det konservative partiet Det baskiske nasjonalistparti (EAJ-PNV) sin parlamentariske støtte til Spanias regjerende parti PSOE. Den 5. mai 2011 opphevde den spanske grunnlovsdomstolen forbudet og Bildu fikk stille til lokalvalget 22. mai. Ved det spanske lokal- og regionalvalget 22. mai fikk Bildu 26% av stemmene i spansk Baskerland.
Erling Folkvord

Bakgrunn, utdannelse og yrke

Han er sønn av skolesjef Sverre Folkvord og lærer Eldrid Kjesbu, og avsluttet gymnaset i 1968. Folkvord utdannet seg ved sosialskolen i Trondheim, og ble ferdig sosionom i 1974. Han jobbet som sosialfullmektig ved Oslo kommunes omsorgstiltak for rusmiddelbrukere 1974–77, som verneassistent 1977–88, og har arbeidet som miljøarbeider etter det.

Politisk virke

Folkvord var nestleder i Arbeidernes kommunistparti (AKP) fra 1990 til 1997. Han var nestleder for landsstyret i Rød Valgallianse fra 1989. Videre var han medlem av Oslo bystyre i perioden 1984–95, hvor han har vært medlem igjen siden 1999. Han var medlem av finanskomitéen i 1992. Dessuten var han leder for Sosiale etaters fagforening i Oslo 1976–78. I perioden 1993–1997 var Folkvord stortingsrepresentant for Rød Valgallianse fra Oslo. Han er dermed partiets første og siste stortingsrepresentant, ettersom partiet nå er erstattet av Rødt. Han stilte til gjenvalg både i 1997, 2005 og 2009 uten å bli innvalgt. Folkvord representerte Rødt (tidligere Rød Valgallianse & AKP) i Oslo bystyre i perioden 2007-2011.
Folkvord var leder for Organisasjonen mot politisk overvåking (OPO) 2003–2005. Han er blitt særlig kjent som korrupsjonsjeger og har stått bak flere avsløringer av maktmisbruk. Selv om partiet har slitt med oppslutningen er Folkvord kjent som en høyt respektert og populær politiker, også blant velgere på den politiske høyresiden.
I 1994 ble han dømt for ærekrenkelse mot Olav Thon. Folkvord ble idømt en bot på 13 000 kroner, samt 50 000 i oppreisning.
I mai 2010 skulle han delta i den mye omtalte Gaza-konvoien, men fikk ikke tillatelse av de tyrkiske myndighetene på Kypros.
Han er også sterkt engasjert for kurdernes sak og har gjennomført flere reiser i de kurdiske områder.

Familie

Datteren Jorunn Folkvord var på 90-tallet leder av Rød Ungdom og leder av Oslo AKP. Hun arbeider nå som lærer. Storesøsteren er Magnhild Folkvord som er forfatter og tidligere journalist i Klassekampen.
Louis Eugène Cavaignac

Liv og virke

Cavaignac gikk inn i hæren som ingeniøroffiser i 1824. Han tjenestegjorde i Morea (Peloponnes) i 1828. Han ble utnevnt til kaptein. Da revolusjonen brøt ut i 1830 var han stasjonert ved Arras. I 1831 ble han fjernet fra aktiv tjeneste som konsekvens av sin erklærte republikanisme, men i 1832 ble han innkalt til aktiv tjeneste igjen og han ble kort tid senere utstasjonert i Algerie. 
Han hadde kommandoen over den utsatte forposten Tlemcen i cirka femten måneder. Dette var en kommando som han ble valgt ut til av marskalk Bertrand Clausel (1836–1837). Han sto også i forsvaret av Cherchell i 1840. Nesten samtlige av de kamper han ledet på slagmarken ble vunnet. I 1844 ble Cavaignac forfremmet til graden Maréchal de camp, og han ble tildelt forskjellige distriktskommandoer, fortrinnsvis i Algerie, frem til 1848, da den provisoriske regjeringen utnevnte ham til generalguvernør i provinsen med rang som general i denne divisjonen som var stasjonert der.
Stillingen som krigsminister ble også tilbudt til Cavaignac, men han nektet å ta imot denne posisjonen på grunn av sin uvilje mot den da sittende franske regjeringen. Da han ankom Paris igjen den 17. mai 1848 fant han hovedstaden i en svært kritisk tilstand. Flere opptøyer hadde allerede funnet sted i landet og i resten av Europa. I november dette året ble Den andre franske republikk grunnlagt.
Han satt som statsminister fra 28. juni 1848 til 20. desember 1848. Han etterfulgte den tidligere presidenten Antonie Marie Jules Sénard som Frankrikes midlertidige president i noen måneder mellom 28. juni 1848 og 20. desember 1848.
Ved presidentvalget som ble gjennomført dette året stilte Cavaignac som republikaner til valg mot prins Louis Napoléon, hvis onkel var keiseren Napoléon Bonaparte. Han ble etterfulgt av Napoleon III av Frankrike som utropte seg selv til keiser av Frankrike.
Cavaignac tilhørte senere opposisjonen under prins Napoleons presidentskap og ble ved statskuppet 2. desember 1851 arrestert, men etter kort tid sluppet fri igjen. Han giftet seg siden med en datter av den rike bankieren Odier og trakk seg tilbake fra politikken. 
I 1857 ble han valgt til folkerepresentant for Paris 3. arrondissement, men døde allerede 28. oktober samme år på sitt slott Ournes i departementet Sarthe.
Hans sønn, Jacques Marie Eugène Godefroy Cavaignac var også en fremtredende politiker.
Thomas Simpson

Biografi

Simpson blev født i den lille byen Market Bosworth som ligger i Leicestershire.  Hans far var vever og ønsket at sønnen skulle følge i samme fotspor. Simpson mottok lite formel undervisning, men etter å ha observert en solformørkelse i 1724 begynte han å lære seg selv matematikk. Etter å ha røket uklar med faren, flyttet han hjemmefra og levde et omflakkende liv. Han livnærte seg som vever, lærte matematikk fra omstreifende sannsigere og prøvde seg selv som spåmann. Men troen på astrologi mistet han raskt. 
Fra 1736 bodde Simpson i London med kone og etter hvert barn. Han underviste på forskjellige serveringsteder og tjente etter hvert så godt på dette at han i 1737 kunne utgi publikasjonen Treatise of Fluxions som omhandlet Newtons nye differensialregning. På den tiden var dette en ny, vanskelig og omstridt del innen matematikken. En utvidet versjon av dette verket kom i 1750 med mange anvendelser innen fysikk og astronomi. Det er her han benytter det som senere kalles Simpson-integrasjon. 
I løpet av disse årene skrev han en stor mengde arbeider innen anvendt matematikk og sannsynlighetsregning som gjorde han meget anerkjent. Et direkte resultat av dette var at han i 1743 ble ansatt som professor ved militærakademiet i Woolwich og valgt inn Royal Society i 1745. På denne tiden skrev han  Trigonometry, Plane and Spherical, with the Construction and Application of Logarithms hvor dagens forkortelser for de trigonometriske funksjonene ble innført. Hans kanskje viktigste verk Miscellaneous Tracts on Some Curious and Very Interesting Subjects in Mechanics, Physical Astronomy and Speculative Mathematics kom først ut i 1754 og behandler flere temaer, hovedsakelig innen celest mekanikk. Spesielt viktig var hans behandling av Månens bevegelse omkring Jorden påvirket av Solen som samtidig ble analysert av den franske matematiker Clairaut. I 1758 ble han innvalgt som medlem av Kungliga Vetenskapsakademien i Stockholm.
Fra 1735 var Simpson en hyppig bidragsyter til bladet The Ladies' Diary som blandt mye annet inneholdt matematiske problemer for interesserte lesere. Fra 1754 og nesten frem til sin død fungerte han også som redaktør. Det var også i denne publikasjon at Landens transformasjon for elliptiske integral ble presentert for første gang.
OSNews

OSNews er nettsted for nyheter innenfor informatikk. Nettstedet ble opprettet i 1997, og fokuserte på operativsystemer, men fokuserer nå på nyheter innenfor forbrukerelektronikk.
Innholdet blir styrt av en gruppe redaktører og eiere. Ansvarlig redaktør er Thom Holwerda, som ble tilsluttet nettstedet i 2005.
Cathal Brugha

Bakgrunn

Brugha ble født i en familie som var en blanding av irsk katolsk og engelsk protestantisk. Han fikk sin utdannelse ved jesuittenes Belvedere College, men seksten år gammel måtte han forlate skolen fordi farens forretning slo feil. Han begynte da å jobbe på kontor i et firma som solgte utstyr til kirker.

Irsk nasjonalist

I 1899 gikk han inn i Gaelic League, og i 1913 ble han løytnant i Irish Volunteers. Under påskeopprøret var han nestkommanderende ved South Dublin Union, under Eamonn Ceannt. Under kampene ble han alvorlig såret av en håndgranat og flere skudd, angivelig så mange som seksten. Det ble regnet som lite sannsynlig at han ville overleve.
I oktober 1917 ble han øverstkommanderende i IRA, en stilling han hadde til mars 1919. I 1918 ble han valgt inn i Det britiske parlamentet, men som andre representanter for Sinn Féin gikk han i stedet inn i Dáil Éireann. Kort tid etter ble han forsvarsminister. Ettersom Eamon de Valera og Arthur Griffith ikke var til stede, ledet han Dáils første møte den 21. januar 1919. 
Brugha var kjent som en bitter fiende av Michael Collins. Nominelt var Collins bare leder for IRAs etterretningsavdeling, men som leder av Irish Republican Brotherhood (IRB) hadde han langt mer innflytelse i IRA. Brugha så på IRB som en organisasjon som undergravde Dáils og forsvarsministeriets makt. Han led et nederlag i august 1920, da han under et møte i IRAs ledelse gikk inn for at man skulle forby bakholdsangrep mot britiske styrker, og i stedet kun angripe dersom man hadde oppfordret dem til å overgi seg. Brigadekommandantene anså dette for å være helt urealistisk, og avviste tanken. Brugha mente også at man burde flytte kampen over til England, noe Collins stoppet.
7. januar 1922 stemte Brugha mot den anglo-irske traktat. Under debatten hadde han påpekt at Collins bare var av middels rang i forsvarsministeriet, mens avisene kalte han «mannen som vant krigen». Brugha forlot Dáil, og Richard Mulcahy overtok som forsvarsminister. 
Da den irske borgerkrig brøt ut 28. juni 1922 sluttet han seg til traktatmotstanderne, som hadde okkupert bygninger i O'Connell Street i Dublin. 
De fleste av traktatmotstandernes soldater der, ledet av Oscar Traynor, klarte å rømme da bygningen tok fyr. Brugha ble etterlatt som leder for en mindre baktropp. Den 5. juli beordret han sine menn til å overgi seg, og gikk selv ut mot Fristatshæren med en revolver i hånden. Han ble skutt i benet, og kulen kuttet hovedpulsåren. Brugha døde av denne skaden 7. juli, elleve dager før hans 48-årsdag.
Sønnen Ruairí Brugha (1917–2006 ble senere politiker i Fianna Fáil, og ble valgt inn i Dáil Éireann i 1973.